text: Argentona activa un procés participatiu per definir com serà la Font Picant | La Clau -Revista gratuïta del Maresme
  Argentona activa un procés participatiu per definir com serà la Font Picant
  El passat divendres 20 de juny va fer-se a Argentona l´acte de presentació del procés participatiu de la Font Picant.
  Com informa el consistori de la localitat, prèviament, la regidoria de Participació Ciutadana va distribuir als domicilis una enquesta de percepció ciutadana, que també es podia omplir via online, per tal de copsar la visió i les opinions dels veïns del municipi en relació a aquest emblemàtic espai d´Argentona.
  D'altra banda, durant l´acte es van donar a conèixer el calendari i els espais de participació que es posaran en marxa en les properes setmanes per tal de perfilar amb els ciutadans un projecte de desenvolupament i dinamització de la Font Picant, plantejant nous serveis i equipaments.